ΓΡΑΠΤΗ ΕΡΩΤΗΣΗ E-1116/00

υποβολή: Theresa Villiers (PPE-DE) προς την Επιτροπή

(11 Απριλίου 2000)

Θέμα: Ευρωπαϊκή Τράπεζα για την Ανασυγκρότηση και την Ανάπτυξη και ρωσικές εταιρίες

1. Θεωρεί η Επιτροπή ότι η Ευρωπαϊκή Τράπεζα για την Ανασυγκρότηση και την Ανάπτυξη στην πολιτική χορηγήσεως δανείων σε ρωσικές εταιρίες μένει εντός των ορίων της Συμφωνίας και των Κατευθυντηρίων Γραμμών που διέπουν τη λειτουργία της;

2. Ποίοι έλεγχοι διεξάγονται για να εξασφαλιστεί ότι η Ευρωπαϊκή Τράπεζα για την Ανασυγκρότηση και την Ανάπτυξη στην πολιτική χορηγήσεως δανείων σε ρωσικές εταιρίες μένει εντός των ορίων της Συμφωνίας και των Κατευθυντηρίων Γραμμών που διέπουν τη λειτουργία της;

3. Σχεδιάζει η Επιτροπή να προβεί σε ανασκόπηση της λειτουργίας της Συμφωνίας και των Κατευθυντηρίων Γραμμών της Ευρωπαϊκής Τράπεζας για την Ανασυγκρότηση και την Ανάπτυξη για τη χορήγηση δανείων σε ρωσικές εταιρίες;

4. Έχουν τεθείπόψη της Επιτροπής στοιχεία τα οποία να αποδεικνύουν παράβαση της Συμφωνίας και των Κατευθυντηρίων Γραμμών της Ευρωπαϊκής Τράπεζας για την Ανασυγκρότηση και την Ανάπτυξη κατά τη χορήγηση δανείων σε ρωσικές εταιρίες;

5. Ποία μέτρα θα ελάμβανε, εάν αποδεικνυόταν ότι η Ευρωπαϊκή Τράπεζα για την Ανασυγκρότηση και την Ανάπτυξη έχει παραβεί τη Συμφωνία και τις Κατευθυντήριες Γραμμές που διέπουν τη λειτουργία της κατά τη χορήγηση δανείων σε ρωσικές εταιρίες;

Απάντηση του κ. Solbes Mira εξ ονόματος της Επιτροπής

(9 Ιουνίου 2000)

1. Η Ευρωπαϊκή Τράπεζα για την Ανασυγκρότηση και την Ανάπτυξη (ΕΤΑΑ) όταν χορηγεί δάνεια σε χώρες ή σε εταιρείες που δραστηριοποιούνται εντός των χωρών αυτών ενεργεί βάσει της συμφωνίας για την ίδρυση της ΕΤΑΑ. Τα άρθρα 1 και 2 της συμφωνίας ορίζουν τον σκοπό και την αποστολή της ΕΤΑΑ καθώς και τις πολιτικές οι οποίες καθορίζονται από το συμβούλιο των διευθυντών. Το άρθρο 11.2 προβλέπει ότι το συμβούλιο των διευθυντών επιβεβαιώνει ότι εκπληρούνται απόλυτα τόσο ο σκοπός όσο και η αποστολή της ΕΤΑΑ όσον αφορά τις δραστηριότητές της σε κάθε χώρα.

Η επιβεβαίωση αυτή γίνεται με την έγκριση των στρατηγικών για κάθε χώρα. Οι στρατηγικές αυτές εγκρίνονται ή προσαρμόζονται σε ετήσια βάση σύμφωνα με τις διατάξεις του άρθρου 11.2 της συμφωνίας για την ίδρυση της ΕΤΑΑ. Εξετάζει τις δραστηριότητες της ΕΤΑΑ και καθορίζει προτεραιότητες για κάθε χώρα. Οι στρατηγικές αυτές εγκρίνονται από το συμβούλιο των διευθυντών.

Η ΕΤΑΑ προετοιμάζει την στρατηγική για το 2000 όσον αφορά τη Ρωσική Ομοσπονδία, η οποία αναμένεται ναποβληθεί σύντομα στο συμβούλιο των διευθυντών.

Η ΕΤΑΑποχρεούται να αναπτύξει όλες τις δραστηριότητές της στη Ρωσία εντός του πλαισίου των προαναφερόμενων εγγράφων τα οποία συμμορφούνται προς τη συμφωνία για την ίδρυση της ΕΤΑΑ. Η Επιτροπή,πό την ιδιότητά της ως εκπροσώπου της Κοινότητας στο συμβούλιο διευθυντών της ΕΤΑΑ, ενέκρινε από κοινού με τους εκπροσώπους των κρατών μελών και της Ευρωπαϊκής Τράπεζας Επενδύσεων (ΕΤΕ) τις προηγούμενες στρατηγικές της ΕΤΑΑ για την Ρωσία και έχει κάθε λόγο να πιστεύει ότι η ΕΤΑΑ ενήργησε κατά τρόπο νόμιμο όσον αφορά τη Ρωσία. Η Επιτροπή παραπέμπει ως προς το θέμα αυτό την απάντηση που έδωσε στη γραπτή ερώτηση E-1665/99 του κ. Manisco(1).

2. Το κεφάλαιο VI της συμφωνίας για την ίδρυση της ΕΤΑΑ περιγράφει την συνεταιριστική δομή διοίκησης της ΕΤΑΑ. Ειδικότερα το άρθρο 27(ii) προβλέπει ότι το συμβούλιο των διευθυντών χαράζει την ακολουθητέα πολιτική και λαμβάνει αποφάσεις αναφορικά με τα δάνεια, τις εγγυήσεις, τις συμμετοχές στο μετοχικό κεφάλαιο, τα δάνεια που λαμβάνει η τράπεζα, την παροχή της τεχνικήςποστήριξης και τις άλλες δραστηριότητες της τράπεζας. Είναι σαφές ότι σ’ αυτές τις πολιτικές και αποφάσεις περιλαμβάνονται και αυτές που αφορούν τη Ρωσία. Κατά συνέπεια το συμβούλιο των διευθυντών δεν έχει απλώς μια εποπτεία αυτών των δραστηριοτήτων αλλά τον άμεσο έλεγχό τους. Οι διευθυντές που διορίζονται από την Επιτροπή (εξ ονόματος της Κοινότητας), από την ΕΤΑΑ και από τα κράτη μέλη συμμετέχουν στο συμβούλιο διευθυντών της ΕΤΑΑ.

Εκτός από αυτή τη συνεταιριστική δομή διοίκησης το άρθρο 35 παρ. 1 της συμφωνίας για την ίδρυση της ΕΤΑΑ τηνποχρεώνει να δημοσιεύει μία ετήσια έκθεση στην οποία περιέχεται ο ελεγμένος ετήσιος ισολογισμός και να διαβιβάζει στα μέλη της κάθε τρίμηνο ή και σε συντομότερο χρονικό διάστημα συνοπτική εικόνα της οικονομικής κατάστασης και ισολογισμό ζημιών και κερδών από τα οποία προκύπτουν τα αποτελέσματα των εργασιών της. Το άρθρο 35 παρ. 3 προβλέπει ότι αντίγραφα όλων των εκθέσεων, ισολογισμών και δημοσιεύσεων που καταρτίζονται βάσει των διατάξεων του παρόντος άρθρου διανέμονται στα μέλη. Την ετήσια έκθεση της ΕΤΑΑ για το 1999 την εξέτασε το συμβούλιο των διοικητών κατά την σύσκεψή του στη Ρίγα το Μάιο του 2000.

Εγκρίνοντας τη στρατηγική για τη Ρωσική Ομοσπονδία των συμβούλιο των διευθυντών επιβεβαίωσε ότι οι πράξεις σ’ αυτή τη χώρα ήταν σύμφωνες με το σκοπό και την αποστολή της ΕΤΑΑ.

3. Όπως αναφέρεται στην απάντηση στο ερώτημα 1, η ΕΤΑΑ προετοιμάζει προς το παρόν την στρατηγική του 2000 για τη Ρωσική Ομοσπονδία. Στα πλαίσια αυτής της ενέργειας έγινε μία σύσκεψη της εκτελεστικής επιτροπής της ΕΤΑΑ στις 16 Φεβρουαρίου του 2000 καθώς και μια σύσκεψη εργασίας του συμβουλίου των διευθυντών στις 5 Απριλίου του 2000 κατά τη διάρκεια του οποίου συζητήθηκε ένα έγγραφο το οποίο περιελάμβανε μία περίληψη των βασικών θεμάτων που επρόκειτο να περιληφθούν στο σχέδιο του εγγράφου για τη στρατηγική της χώρας. Η τελική έγκριση από το συμβούλιο των διευθυντών της νέας στρατηγικής για τη Ρωσία προβλέπεται να γίνει περί τα τέλη Ιουλίου του 2000.

4. Στις ανασκοπήσεις και τις εκτιμήσεις όσον αφορά την απάντηση στο ερώτημα 3 ούτε το συμβούλιο των διοικητών ούτε το συμβούλιο των διευθυντών ούτε ο πρόεδρος δεν συμπέραναν ότι έγινε παράβαση κάποιας διάταξης της συμφωνίας για την ίδρυση της ΕΤΑΑ ή κάποιας πολιτικής της ΕΤΑΑ σε σχέση με τα δάνεια που χορήγησε στις ρωσικές εταιρείες.

5. Αν τεθούνπόψη της Επιτροπής στοιχεία που θα αποδεικνύουν ότι η διοίκηση της ΕΤΑΑ παρεβίασε τις συμφωνημένες αρχές και πολιτικές της ΕΤΑΑ σε σχέση με τα δάνεια που χορήγησε προς τις ρωσικές εταιρείες το θέμα θα αποτελέσει καταρχάς αντικείμενο εσωτερικής εξέτασης με τους άλλους διευθυντές πριν τεθείπόψη άλλων αρμόδιων οργάνων (όπως π.χ. το συμβούλιο των διευθυντών της ΕΤΑΑ και εν ανάγκη το συμβούλιο των διοικητών) προκειμένου να ληφθούν αποφάσεις σχετικά με τις δέουσες κυρώσεις.

(1) ΕΕ C 170 E της 20.6.2000, σελ. 68.